Vinátta er forvarnaverkefni Barnaheilla gegn einelti ætlað leikskólum , fyrstu bekkjum grunnskóla og dagforeldrum . Verkefnið felst í útgáfu námsefnis sem ætlað er börnum , foreldrum þeirra og starfsfólki . Efnið er danskt að uppruna og heitir á frummálinu Fri for Mobberi . Fyrir börn í 1. – 4. bekk grunnskóla . Efnið er í blárri tösku . Nú er unnið með það í tilraunaskyni í 19 grunnskólum í sex sveitarfélögum . Í framhaldi af tilraunakennslu mun það efni standa öllum grunnskólum til boða . Mikil ánægja er með Vináttu hjá þeim sem eru að vinna með efnið sem hefur breiðst hratt út hér á landi . Í lok árs 2019 var það notað í tæplega 60% íslenskra leikskóla . Rannsóknir í Danmörku hafa leitt í ljós mjög góðan árangur af notkun Vináttu og þau börn sem eru í skólum þar sem unnið er með efnið sýna meiri samhygð gagnvart hvert öðru . Auk Íslands og Danmörku er námsefnið einnig í notkun í Eistlandi , Færeyjum , í Rúmeníu og á Grænlandi . Þeir skólar sem vilja nota efnið þurfa að senda kennara á námskeið og fá þar með leyfi til að nota það . Námskeiðin eru haldin reglulega í húsakynnum Barnaheilla að Fákafeni 9 í Reykjavík . Einnig gefst kostur á að halda námskeið í skólum sé eftir því óskað . Guðni Th. Jóhannesson , forseti Íslands , er verndari Vináttu . MenntamálaráðuneytiðÞróunarsjóður námsgagnaFélagsmálaráðuneytiðVelferðarsjóður barnaMenntamálastofnunLýðheilsusjóðurLandsvirkjunRio Tinto AlcanBarnakórar Jóhönnu Halldórsdóttir – Syngjum saman , stöndum samanFrjáls framlög hafa einnig borist frá fjölmörgum einstaklingum og fyrirtækjum . Barnaheill – Save the Children á Íslandi þakka stuðninginn .